Na temelju članka 5. stavka 2., članka 6. stavka 2., članka 9. i članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj: 29/19 i 98/19) i članka 31. Statuta Općine Povljana („Službeni glasnik Zadarske županije“, broj 13/21 i 11/23), Općinsko vijeće Općine Povljana, na svojoj 18. sjednici, održanoj dana 14. prosinca 2023. godine donosi

**ODLUKU**

**o rasporedu sredstava za rad političkih stranaka i članova izabranih s liste grupe birača zastupljenih u Općinskom vijeću Općine Povljana za 2024. godinu**

**Članak 1.**

Ovom Odlukom raspodjeljuju se sredstva Proračuna Općine Povljana za 2024. godinu koja su predviđena za rad političkih stranaka i članova izabranih s liste grupe birača zastupljenih u Općinskom vijeću Općine Povljana u 2024. godini.

**Članak 2.**

(1) Za svakog člana Općinskog vijeća Općine Povljana utvrđuje se godišnji iznos sredstava od 132,67 eura.

(2) Za svakog izabranog člana Općinskog vijeća Općine Povljana podzastupljenog spola utvrđuje se i godišnja naknada od 13,27 eura.

(3) Sredstva u ukupnom iznosu od 398,01 eura, planirana su u Proračunu Općine Povljana za 2024. godinu, Program 1001, Rad Općinskog vijeća, Aktivnost A100102 Financiranje rada političkih stranaka

|  |  |  |  |  |  |  |  |
| --- | --- | --- | --- | --- | --- | --- | --- |
| Rd. br. | Naziv političke stranke | Broj vijećnika | Broj vijećnika koji su dostavili izjavu o odricanju od prava na financiranje iz proračuna Općine Povljana | Iznos naknade (EUR) | Iznos naknade – podzastupljeni spol (ž) (EUR) | Broj vijećnika podzastupljenog spola | Ukupno EUR |
| 1. | Kandidacijska lista grupe birača – nositelj Predrag Rukavina | 4 | 4 | 0,00 | 0,00 | 2 | 0,00 |
| 2. | Hrvatska demokratska zajednica - HDZ | 3 | 0 | 132,67 | 13,27 | 0 | 398,01 |
| SVEUKUPNO | | 7 | 4 | / | / | 2 | 398,01 |

**Članak 3.**

Ova Odluka stupa na snagu osmog dana od dana objave u „Službenom glasniku Zadarske županije“.

KLASA:012-02/23-01/1

URBROJ:2198-25-01-1-23-1

Povljana, 14. prosinca 2023. godine.

**OPĆINSKO VIJEĆE OPĆINE POVLJANA**

Predsjednik Općinskog vijeća  
Nikola Škoda